আসাদুজ্জামান নূর: তবে অনেকে হুমায়ূনের সাহিত্যের গভীরতা নিয়ে তারা প্রশ্ন তোলে। কিন্তু আমি মনে করি যে, হুমায়ূনের প্রতিটি লেখার মধ্যেই তার একটি দর্শন কাজ করে। সেটি হিমু নিয়ে লেখা হোক, মিসির আলী হোক আর জোছনার ও জননীর গল্প হোক। হুমায়ূনের অনেক ভালো ভালো উপন্যাস আছে যেগুলো বিশ্বমানের। আমাদের দেশের সেলিনা হোসেন, হরিশংকর জলদাস, এরপর আরো আগের দিকে যদি যাই, যেমন রশীদ করিমের উপন্যাস পড়েছি। শওকত ওসমানের জননী, শওকত আলীর প্রদোষে প্রাকৃতজন, এরপর আলাউদ্দিন আল আজাদের তেইশ নম্বর তৈলচিত্র— এই বইটিও খুব ভালো লেগেছিল। রশীদ করিমের উত্তম পুরুষ চমৎকার একটি বই। হক ভাইয়ের বেশকিছু ভালো উপন্যাস আছে।